ការសំភាសន៍របស់ អិន រដ្ឋ

ក. អ្នកដែរសំភាសន៍គេមានឈ្មោះថា ជាង សុីអ៊ាវ ខ. អ្នកដែរអោយគេសំភាសន៍មានឈ្មោះថា អិន រដ្ឋ៕

ក. បាទចឹងជាដំបូងខ្ញុំអរគុណច្រើនមីងដែរបានអោយខ្ញុំបានសំភាសន៍ពីប្រវត្តិរបស់មីង ចឹងសំរាប់ការសំភាសន៍នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគេគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់ពីប្រវត្តិរបស់ដូនតាចឹងហាសមីង ចឹងពេលដែរខ្ញុំបានសំភាសន៍មួយនឹងហើយខ្ញុំនិងដាក់ការសំភាសន៍មួយនឹងទៅក្នុងវេបសាយរបស់សាលា

ខ. ខ្ញុំមិនសូវចេះឆ្លើយទេណា

ក. បាទអត់អីទេមីងចឹងវេបសាយរបស់សាលាមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសមីង បាទចឹងតើមីងយល់ព្រមដើម្បីអោយខ្ញុំដាក់ការសំភាសន៍មួយនឹងទៅក្នុងវេបសាយរបស់សាលាទេមីង?

ខ. ចាព្រម

ក. បាទមីងចឹងសំរាប់ខ្ញុំជាអ្នកសំភាសន៍មីងខ្ញុំមានឈ្មោះថា ជាង សុីអ៊ាវ ហើយការសំភាសន៍មួយនឹងធ្វើនៅថ្ងៃទី23 ខែ1 ឆ្នាំ2018 ហើយធ្វើនៅភូមិ4 សង្កាត់ផ្សារដើមថ្កូវ ខ័ណ្ឌចំការមន នៅរាជធានីភ្នំពេញហាសមីង ចឹងសំរាប់មីងមានឈ្មោះពេញរបស់មីងនឹងឈ្មោះអីគេដែរមីង?

ខ. ខ្ញុំឈ្មោះ អិន រដ្ឋ

ក. ឈ្មោះ អិន រដ្ឋ អូមីង?

ខ. ជួបកាលពីលើកមុននោះនឹង មកពីខ្ញុំមិនសូវចេះបានជាខ្ញុំមិនសូវហ៊ាន

ក. អូបាទចឹង….

ខ. ខ្ញុំមិនចេះឆ្លើយនឹងថា

ក. អត់អីទេមីងចុះសំរាប់ឈ្មោះហៅក្រៅមានឈ្មោះអីគេដែរមីង?

ខ. មានឈ្មោះតែមួយនឹងទេគ្មានឈ្មោះអីគេទេ

ក. ចុះកាលពីក្មេងមានឈ្មោះអីទេ?

ខ. កាលនៅក្មេងក៏មានឈ្មោះតែប៉ុណ្ណឹងដែរនឹង ដល់ចាស់ក៏ប៉ុណ្ណឹងដែរគ្មានឈ្មោះពីរបីណាមកទៀតទេបើមានឈ្មោះមួយនឹង

ក. បាទមីងចុះមីងមានអាយុប៉ុន្មានដែរមីង?

ខ. ខ្ញុំអាយុ47ឆ្នាំ

ក. មីងអាយុ47ឆ្នាំ ចុះមីងមានដឹងថាមីងកើតនៅថ្ងៃ ខែ ឆ្នាំណាទេមីង?

ខ. មិនដឹងថាកើតនៅខែណាទេខ្ញុំវាមិនសូវដឹងទេ ដឹងតែកាលរត់រដ្ឋហាស

ក. អូអាយុ47ឆ្នាំចឹងមានន័យថាមីងកើតនៅឆ្នាំ1971មុនអាពតមែនទេមីង?

ខ. នឹងហើយកើតរត់រដ្ឋនឹងវៃគា្នកាលពីជំនាន់អាពតនឹងអត់ទេ

ក. មុននឹងហី?

ខ. មុននឹងកាលពីជំនាន់អាពតខ្ញុំនៅតូចនឹង ខ្ញុំនៅរត់ពាក់មួកតាមម៉ែរបស់ខ្ញុំ

ក. ដោយសារតែបើមីងកើតនៅឆ្នាំ1971ចឹងមានន័យថាឆ្នាំ1975ចឹងមីងកើតបាន4ឆ្នាំបានជំនាន់ពលពតចាប់ផ្ដើមចូល

ខ. ខ្ញុំចេះរត់ដើរហើយនឹង

ក. ប៉ុន្តែពេលណុងគេអោយមីងទៅណាទៅ?

ខ. ខ្ញុំដើរតាមតែម៉ែរបស់ខ្ញុំនឹង

ក. ចុះគេប្រើអោយមីងធ្វើអីទៅ?

ខ. គេមិនប្រើទេ

ក. អោយមីងដើរតាមម៉ាក់ប៉ារបស់មីង?

ខ. នឹងហើយខ្ញុំនៅតូចនឹង នៅផ្ទះនៅអីចឹងទៅពេលគេរត់ក៏ទៅតាមម៉ែចឹងទៅ

ក. ចុះសំរាប់បើឆ្នាំខ្មែរមីងកើតឆ្នាំអីគេទៅលក្ខណះ ឆ្នាំជូត ឆ្លូវ ខាល ថោះអីហាស?

ខ. ខ្ញុំឆ្នាំកោនឹង

ក. អូឆ្នាំកោហោសមីង ចុះទីកន្លែងកំណើតរបស់មីង តើមីងកើតនៅណាដែរទៅភូមិ ឃុំ ស្រុកអី ខេត្តអីចឹងហាសមីង?

ខ. ខ្ញុំនៅស្វាយរៀង

ក. ប៉ុន្តែនៅភូមិចំបក?

ខ. នៅខេត្តស្វាយរៀង នៅភូមិចំបក

ក. ឃុំគ្រួស ស្រុកស្វាយជ្រុំ ?

ខ. នឹងហើយឃុំគ្រួស ស្រុកស្វាយជ្រុំខេត្តស្វាយរៀង

ក. ចុះមីងមានបងប្អូនចំនូនប៉ុន្មាននាក់ចឹង?

ខ. មានបងប្អូនរបស់ខ្ញុំបានស្លាប់អស់សល់តែ3នាក់ទេ

ក. ប៉ុន្តែទាំងអស់តែម្ដងគឺប៉ុន្មានដែរមីង?

ខ. ទាំងអស់ម៉ែរបស់ខ្ញុំថា10នាក់

ក. មាន12នាក់ហីមីង?

ខ. មាន10រឺ12នាក់នឹងខ្ញុំមិនសូវដឹងដែរនឹង ពីព្រោះអីខ្ញុំពៅគ

ក. ចុះមីងមានចងចាំថាមីងជាកូនទីប៉ុន្មានអូពៅគេមែនទេមីង?

ខ.​ នឹងហើយខ្ញុំពៅគេ

ក. ចុះអ្នកមីងមានចងចាំឈ្មោះបងប្អូនរបស់អ្នកមីងទេ ដូចជាពួកគាត់មានឈ្មោះអីគេខ្លះដែរចឹងហាសមីង?

ខ. បងប្អូនរបស់ខ្ញុំ………..

ក. ទាំងអ្នកស្លាប់ទាំងអីចឹងហាស?

ខ. ខ្ញុំលឺតែម៉ែរបស់ខ្ញុំហៅទេថា បងឈ្មោះ បូ, បងឈ្មោះ សំណាង,បងឈ្មោះ ញីប, បងឈ្មោះស្អីទៀតទេនេះខ្ញុំចាំលឺតែម៉ែរបស់ខ្ញុំហៅចឹងហាស

ក. មីងអាចរៀបរាប់អ្នកណាដែរមីងស្គាល់ហាសមីង?

ខ. អាស្គាល់តែ បងឈ្មោះ បូ , បងឈ្មោះ សំណាង , បងឈ្មោះ ញីប តែប៉ុណ្ណឹង ហើយ បង ឈ្មោះ យិន ,បងឈ្មោះ ថុល ហើយនឹងខ្ញុំពៅគេនឹង

ក. ប៉ុន្តែនៅរស់សព្វថ្ងៃនឹងមានប៉ុន្មាននាក់ដែរមីង?

ខ. ប៉ុន្តែនៅរស់សព្វថ្ងៃនឹងមានតែ3នាក់ទេ

ក. មានសល់តែ3នាក់ទេណមីងចុះមានស្រីប៉ុន្មាននាក់ ហើយនឹងប្រុសប៉ុន្មាននាក់ដែរមីង?

ខ. នៅមានស្រី2នាក់ នឹងប្រុស1នាក់ ដែររស់នៅឥឡូវនឹងហាស

ក. ប៉ុន្តែការនៅរស់មានប្រុសប៉ុន្មាន ហើយស្រីប៉ុន្មានដែរ?

ខ. នៅរស់នៅមានប្រុស1នាក់ ស្រី2នាក់

ក. ប៉ុន្តែទាំងអស់តែម្ដងមីងមានដឹងមានស្រីប៉ុន្មាននាក់ ហើយប្រុសប៉ុន្មាននាក់ដែរមីងមានដឹងទេ?

ខ. មើលខ្ញុំលឺតែម៉ែរបស់ខ្ញុំនិយាយដែរខ្ញុំមិនសូវដឹងដែរនឹង ខ្ញុំលឺតែហៅ បង សំណាង បងញីប ខ្ញុំមិនសូវដឹងដែរនឹង

ក. ដូចជាមីងមានចងចាំសាច់រឿង រឺមួយក៏អនុស្សាវរីយ៍អីជាមួយបងប្អូនរបស់មីងកាលពីមីងនៅក្មេងអត់មីង ធ្លាប់ធ្វើអីជាមួយគា្នអត់?

ខ. ខ្ញុំមិនសូវចងចាំដែរនឹងហាស ដល់ពេលដែរធំទៅធ្វើតែស្រែនឹងខ្ញុំគ្មានសូវដឹងថាធ្វើអីទេខ្ញុំ

ក. ចុះកាលពីនៅតូចមីងចូលចិត្តលេងអីជាមួយបងប្អូនរបស់មីងដែរហោសមីង?

ខ. មិនដឹងថាចូលចិត្តលេងអីទេភ្លេចអស់ហើយក្មួយ

ក. ចុះលេងបិទពួន?

ខ. អើរលេងបិទពួន ដើរលេងយប់ចឹងទៅលេងបិទពួនអីចឹងទៅ

ក. លេងបន្ទាត់កៅស៊ូ លេងគប់ លេងឈូសអីណមីង?

ខ. នឹងហើយលេងចឹង

ក. ចុះមានធ្លាប់ទៅដើរលេងអីនៅស្រែជាមួយគា្នអត់មីង?

ខ. មិនដែរទេនៅលេងអីតែនៅក្នុងភូមិនឹងកាលពីខ្ញុំនៅតូចៗហាស

ក. អូបាទមីង ចុះបងរបស់មីងដែរពួកគាត់នៅរស់នឹងឥឡូវពួកគាត់នៅណាវិញមីង?

ខ. បងរបស់ខ្ញុំគាត់នៅលក់លាសនឹងមួយ ហើយនឹងនៅធ្វើការនៅស្ទឹងមានជ័យនោះមួយ

ក. ចុះបងរបស់មីងនឹងពួកគាត់ធ្វើអូគេដែរ នឹងនៅលក់លាស ចុះនៅស្ទឹងមានជ័យគាត់ធ្វើការអីគេដែរមីង?

ខ. នៅស្ទឹងមានជ័យគាត់ធ្វើការនៅក្រុមហ៊ុន

ក. ធ្វើអោយក្រុមហ៊ុនគេហោស ចុះឪពុករបស់មីងគាត់មានឈ្មោះអីគេដែរមីង?

ខ. គាត់បានស្លាប់បាត់អស់ហើយ

ក. ប៉ុន្តែគាត់មានឈ្មោះអីគេដែរមីង?

ខ. គាត់មានឈ្មោះអិន សំអាន

ក. ឪពុកណមីង ចុះគាត់អាយុប៉ុន្មានដែរមីង?

ខ. កាលពីគាត់ស្លាប់នឹងគាត់អាយុ76ឆ្នាំ

ក. ប៉ុន្តែគាត់អាយុ76ឆ្នាំនឹងគាត់ស្លាប់ប៉ុន្មានឆ្នាំដែរហើយមីង?

ខ. គាត់ស្លាប់នឹងដូចជា3ឆ្នាំហើយនេះ

ក. គាត់ស្លាប់អស់3ឆ្នាំចឹងមានន័តយថាគាត់ប្រហែលជាអាយុ79-80ឆ្នាំ ហើយណមីង?

ខ. ចានិងហើយចឹងហើយ

ក. បាទចុះមីងមានដឹងថ្ងៃខែឆ្នាំ កំណើតរបស់ពុកមីងអត់?

ខ. ខ្ញុំអត់ដឹងផងក្មួយ ខ្ញុំមិនសូវដឹងអីប៉ុន្មាន ខ្ញុំមិនសូវយកចិត្តទុកដាក់អី

ក. គាត់អាយុ76ឆ្នាំគាត់ស្លាប់3ឆ្នាំ ចឹងមានន័យថាគាត់កើតនៅឆ្នាំ1942មីង?

ខ. ចាចឹងហើយ

ក. បាទចុះទីកន្លែងកំណើតរបស់គាត់មីងមានដឹងអត់?

ខ. កន្លែងកំណើតគឺនៅកន្លែងស្រុកចំបកនឹងតែម្ដង

ក. នៅណុងតែម្ដងហោសមីង ចុះម្ដាយរបស់មីងគាត់មានឈ្មោះអីគេដែរមីង?

ខ. គាត់ឈ្មោះ អិន ប៉ាច

ក. ឈ្មោះ អិន ប៉ាច ចុះគាត់អាយុប៉ុន្មានដែរមីង?

ខ. កាលពីគាត់ស្លាប់នឹងអាយុ87ឆ្នាំ

ក. ប៉ុន្តែគាត់ស្លាប់ប៉ុន្មានឆ្នាំហើយមីង?

ខ. គាត់ស្លាប់ក្រោយឪរបស់ខ្ញុំមួយឆ្នាំ

ក. ស្លាប់ក្រោយមួយឆ្នាំចឹងមានន័យថាគាត់ទើបតែស្លាប់បាន2ឆ្នាំទេ?

ខ. គាត់តើបតែស្លាប់បាន2ឆ្នាំនឹង

ក. ចឹងមានន័យថាបើឥឡូវគាត់អាយុ89ឆ្នាំណមីង?

ខ. ចានឹងហើយ

ក. គាត់អាយុ89ឆ្នាំ ចឹងគាត់កើតនៅឆ្នាំ1929មីង ចុះមីងមានដឹងថាគាត់ឆ្នាំខ្មែររបស់គាត់ឆ្នាំអីគេទេ ឆ្នាំជូត ឆ្លូវ ខាល ថោះអីហាស?

​ខ. មើលម៉ែរបស់ខ្ញុំឆ្នាំ ម៉្សាញ់

ក. ចុះឪពុករបស់មីងវិញ?

ខ. ឆ្នាំអីទេនេះខ្ញុំមិនបានចាំភ្លេចបាត់ហើយនេះ

ក. អត់អីទេមីង ចុះម្ដាយរបស់គាត់កើតនៅណាដែរមីង?

ខ. គាត់កើតនៅណុងដែរនឹង កើតនៅភូមិចំបកណុងជាមួយគា្នដែរនឹង

ក. ចុះឪពុករបស់មីងគាត់ធ្វើអីគេសំរាប់ចិញ្ចឹមជីវិតដែរមីង?

ខ. កាលពីមុនគាត់ធ្វើជាប្រធានភូមិ

ក. អូគាត់ធ្វើជាប្រធានភូមិហោសមីង ធ្វើសំរាប់ចិញ្ចឹមជីវិតនឹងក្រុមគ្រួសារ?

ខ. នឹងហើយគាត់ធ្វើស្រែដែរនឹង

ក. អូបាទចុះគាត់ជាមនុស្សកាចរឺមួយក៏ស្លូតដែរមីង?

ខ. គាត់ស្លូត

ក. អូគាត់ស្លូតណមីង ចុះម្ដាយរបស់មីងគាត់ធ្វើអីសំរាប់ចិញ្ចឹមជីវិតដែរមីង?

ខ. គាត់ធ្វើស្រែដែរនឹងក្មួយ

ក. អូចុះគាត់ជាមនុស្សបែបណា គាត់ស្លូត រឺមួយក៏កាចដែរមីង?

ខ. គាត់ស្លូតណាស់ម៉ែរបស់ខ្ញុំនោះ

ក. អូមីងមានចងចាំសាច់រឿងអីកាលមីងនៅជាមួយឪពុកម្ដាយរបស់មីងអត់ ដូចជាធ្លាប់បានធ្វើអីគេចឹងហាសមីង?

ខ. គាត់គ្មានដែរធ្វើអីខ្ញុំទេ គាត់ស្រលាញ់សឹងអីហើយ

ក. ប៉ុន្តែដូចជាលក្ខណះថា

ក. មីងធ្លាប់ទៅស្រែអីជាមួយគាត់ ហើយធ្លាប់ធ្វើអីជាមួយគាត់ចឹងហាសមីង?

ខ. នឹងហើយធ្លាប់ទៅស្រែ

ក. ប៉ុន្តែធ្លាប់លេងអីជាមួយគាត់ដែរទេមីង?

ខ. មិនធ្លាប់ដែរលេងអីទេ

ក. ដូចជាគាត់ប្រើទៅដាំបាយអីចឹង ជាអនុស្សាវរីយ៍ដែរមីងគិតថាមីងចងចាំហាស ដែរមីងគិតថាអត់ភ្លេចហាសមីង?

ខ. នឹងហើយគាត់ប្រើទៅដាំបាយ ដាំអីចឹងគ្មានលេងអីជាមួយគាត់ទេ

ក. បង្រៀនមីងធ្វើម្ហូបអី ពេលដែរមីងអត់ចេះអី គាត់រអ៊ូអីដែរចឹងហាស?

ខ. ខ្ញុំពៅគេខ្ញុំមិនសូវនេះដែរនឹង មិនសូវបានធ្វើមិនសូវចាំទេ នឹងហើយខ្ញុំកូនពៅគេទៅគេមិនសូវប្រើមិនសូវនេះទេ

ក. បាទចុះឪពុករបស់មីងគាត់មានធ្លាប់ពីប្រវត្តិកាលពីគាត់នៅក្មេងអត់មីង?

ខ. ខ្ញុំមិនដឹងផងនឹង

ក. អូមីងអត់ដឹងទេណមីង ចុះម្ដាយរបស់មីងគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅមីងអីទេមីង?

ខ. នឹងហើយគា្មនប្រាប់អីទេ

ក. អូចុះយាយតាខាងឪពុកមីងមានស្គាល់ឈ្មោះគាត់ទេមីង?

ខ. តាខាងឪពុកឈ្មោះ តាមូល

ក. ចុះយាយឈ្មោះអីគេដែរ?

ខ. ឈ្មោះយាយ អោង

ក. ចុះខាងម្ដាយវិញ?

ខ. ឈ្មោះតាពៅ យាយទិត្យ

ក. ចុះមីងមានដឹងថាគាត់កើតនៅណាអត់មីង?

ខ. ខ្ញុំអត់ដឹងផង ខ្ញុំកើតមកគាត់ស្លាប់អស់ហើយ

ក. ប៉ុន្តែគ្រាន់តែដឹងថាឪពុកម្ដាយរបស់មីងគាត់កើតនៅស្វាយរៀងនឹង?

ខ. ចានឹងហើយគាត់នៅស្វាយរៀងនឹងដែរនឹងយាយតា គ្រាន់តែគាត់នៅស្រុកឆ្ងាយពីគា្ន

ក. បាទមីងឪពុកម្ដាយមានធ្លាប់ពីប្រវត្តិយាយតាទៅប្រាប់មីងអត់?

ខ. គាត់ថាម៉ែឪគាត់ស្លូតចាំតែប៉ុណ្ណឹងគ្រូ

ក. អូបាទចុះមីងរស់នៅខេត្តស្វាយរៀងនឹងយូរនៅមីង?

ខ. នៅតាំងពីកើតមកនៅណុងរហូតនឹង

ក. ចឹងមានន័យថាប្រហែលជាចង់50ឆ្នាំហើយណមីង?

ខ. នឹងហើយនៅនឹងរហូតនឹងគ្មានដែរទៅណាទេ

ក. បាទមីងចុះមីងមានសាច់ញ្ញាតិណាដែររស់នៅក្រៅពីប្រទេសខ្មែរយើងអត់មីង?

ខ. អត់មានផងក្មួយទទេ

ក. នៅវៀតណាម ថៃ ព្រៃនរគអីក៏គ្មានដែរ?

ខ. ម្នាក់ក៏គ្មានផង

ក. អូបាទមីង ចុះប្ដីរបស់មីងគាត់មានឈ្មោះអីគេដែរមីង?

ខ. ប្ដីរបស់ខ្ញុំស្លាប់ហើយប្ដីមុនហោស នៅតែប្ដីក្រោយនឹង

ក. ប៉ុន្តែគាត់មានឈ្មោះអីគេដែរមីង?

ខ. ប្ដីមុននឹងហោស?

ក. បាទមីង

ខ. ឈ្មោះ អឹម សុវណ្ណ

ក. ប៉ុន្តែដូចជាប្ដីមុននឹងមីងមានកូនទេមីង?

ខ. ប្ដីមុននឹងខ្ញុំមានកូន3នាក់

ក. ប៉ុន្តែប្ដីក្រោយនឹងមានកូនទេមីង?

ខ. ប្ដីក្រោយនឹងគ្មានទេទើបតែការបាន2ឆ្នាំនឹងប្ដីមុនការហើយបានកូន3នាក់

ក. អូបាទមីង ចុះមីងរៀបអាពាហ៍ពិពាហ៍ជាមួយប្ដីរបស់មីងនៅពេលណាដែរមីង?

ខ. ទេមិនដឹងជាឆ្នាំណាទេខ្ញុំវាមិនសូវចាំទេ

ក. ប៉ុន្តែប៉ុន្មានឆ្នាំហើយមីងមីងមានចាំអត់?

ខ. កូនរបស់ខ្ញុំវាប្រហែលជា20ឆ្នាំជាងហើយកូនបងគេឆ្នាំច ហាស20ឆ្នាំជាង

ក. អូឆ្នាំច រកា វ័ក ចឹងប្រហែលជាអាយុ24ឆ្នាំ?

ខ. ចាអាយុ20ឆ្នាំជាងហើយខ្ញុំការក្នុងឆ្នាំណាទេ

ក. អាយុ24ឆ្នាំ ចឹងមីងការនៅក្នុងឆ្នាំ1994ណមីង?

ខ. ចានិងហើយ

ក. ចុះនៅពេលដែរមីងរៀបអាពាហ៍ពិពាហ៍គិតថាមីងជាអ្នករៀបចំដោយខ្លួនអែង រឺមួយក៏ឪពុកម្ដាយរបស់មីងគាត់ជាអ្នករៀបចំអោយមីងដែរ?

ខ. ឪពុកម្ដាយរបស់ខ្ញុំជាអ្នករៀបចំអោយ

ក. ចុះមានជាជំនូនបណ្ណាការអីអត់មីង?

ខ. បង្កាប់ដែរកាលណុងបានតែ2ជីនឹង

ក. អូ2ជីហោសមីងណ?

ខ. ហើយមិនបានដូចឥឡូវណា

ក. បាទមីងចុះមីងអាចប្រាប់ពីពេលដំបូងដែរមីងបានស្គាល់ជាមួយពូទេ ថាជួបគា្ននៅពេលណា ហើយហេតុអីបានជាពូស្រលាញ់មីងអីចឹងហាសមីង នៅពេលដែរស្រលាញ់គ្នា?

ខ. កាលណុងខ្ញុំនៅស្រុករបស់ខ្ញុំណុង គេមានបងប្អូនចង់បានខ្ញុំចឹងគេនាំគ្នាមកមើលហាស ពេលដែរមើលចឹងទៅគេត្រូវចិត្តអីចឹងទៅមកសួរការអីចឹងទៅ

ក. អូបាទមីងប៉ុន្តែយូរអត់មីង អត់យូរណាហី?

ខ. មិនយូរទេប្រហែលជាមួយឆ្នាំ ដើមឆ្នាំមកសួរ ហើយចុងឆ្នាំមកការតែម្ដងនឹង

ក. បាទមីង ចុះមីងចេះអាន រឺមួយក៏ចេះសរសេរអក្សរខ្មែរបានល្អប៉ុណ្ណាដែរមីង?

ខ. ខ្ញុំកាលពីមុនខ្ញុំរៀនបានថ្នាក់ទី4នឹងខ្ញុំចេះសរសេរអក្សរ រៀនបានថ្នាក់ទី4នឹង

ក. អូមីងរៀនបានថ្នាក់ទី4នឹងហោស ប៉ុន្តែកាលណុងមីងរៀននៅសាលាណាដែរមីង?

ខ. រៀននៅសាលាក្រលេះនៅខាងកើតផ្ទះនឹង

ក. ឈ្មោះអីគេសាលារបស់មីងរៀននឹង?

ខ. ទេខ្ញុំមិនសូវនេះទេ ខ្ញុំមិនសូវយកចិត្តទុកដាក់ទេខ្ញុំខាន់រៀនយូរដែរហើយ

ក. ប៉ុន្តែមីងរៀនបាន2សាលា រឺមួយក៏1សាលាដេរមីង?

ខ. ខ្ញុំរៀនបានតែមួយសាលា គេហៅថាសាលាក្រលេះៗៗនឹង

ក. ប៉ុន្តែនៅណាវិញមីង?

ខ. នៅខាងកើតស្រុកខ្ញុំនឹងហាស គេហៅស្រុកល្វា

ក. អូនៅស្រុកល្វាណមីង ចុះមីងមានចេះភាសាអីក្រៅពីភាសាខ្មែរទេមីង?

ខ. គ្មានចេះទេ

ក. ចេះតែខ្មែរមួយទេណមីង?

ខ. ចេះតែខ្មែរនឹង

ក. ចុះភាសាវៀតណាម ភាសាថៃអីហោសមីង?

ខ. អត់ចេះទេបន្តិចក៏មិនចេះផង

ក. អូបាទមីងចុះមីងមានធ្លាប់មានមិត្តភក្តិណាដែរធំធាត់មកជាមួយគា្នអត់មីង?

ខ. ខ្ញុំមិនដែរមានទេគ្រូមានតែអ្នកនៅក្នុងស្រុកចេះតែរាប់អានគា្នទៅរាប់អានធម្មតានឹង

ក. អូបាទមីងប៉ុន្តែមីងមានធ្លាប់មានមិត្តភក្តិណាដែរធ្លាប់បានរៀនជាមួយគា្ន ហើយធ្លាប់មានអនុស្សាវរីយ៍អីជាមួយគា្នហាសមីងមានអត់?

ខ. មានគេធ្វើគ្រូ គេនៅស្រុកជាមួយខ្ញុំដែរគេធ្វើគ្រូ កាលពីរៀននឹងនៅរៀនជាមួយគា្នហាសអង្គុយជាមួយគ្នាអីគេត្រូវគា្នពីក្មេង

ក. ដូចជាមានអនុស្សាវរីយ៍អី ធ្លាប់លេងអីជាមួយគា្នចឹងហាស?

ខ. ដូចថារៀនជាមួយគា្ននៅជិតគា្នត្រូវគា្ន ឥឡូវគេបានធ្វើគ្រូហើយ សំរាប់ខ្ញុំលែងរៀនហើយ

ក. បានធ្វើគ្រូនៅណាវិញមីង?

ខ. ធ្វើគ្រូនៅសាលានៅកើតនឹងគេហៅសាលាអីទេនេះ សាលាពោធំ

ក. ប៉ុន្តែនៅនឹង នៅស្រុកនឹងដែរស្វាយរៀងនឹងដែរ?

ខ. នៅស្រុករបស់ខ្ញុំនឹង នៅស្វាយរៀងនឹង

ក. ប៉ុន្តែគាត់មានឈ្មោះអីគេដែរមីង?

ខ. មានឈ្មោះ សោម ចរិយ៉ា

ក. តែមួយនឹងតាហីមីង?

ខ. ចាមានតែមួយនឹង

ក. អូបាទមីងចុះមីងមានធ្លាប់បានទៅធ្វើការនៅវាលស្រែចំការអីអត់មីង?

ខ. ខ្ញុំមិនដែរទៅណាទេខ្ញុំនៅធ្វើតែស្រែនៅស្រុកអែងនឹង

ក. អូប៉ុន្តែមីងមានធ្លាប់ចិញ្ចឹមមាន់ ទា ជ្រូកអីអត់មីង?

ខ. ចិញ្ចឹមជ្រូក ហើយនឹងមាន់ គោហើយអីនឹងសុទ្ធតែខ្ញុំចិញ្ចឹមហើយយកទៅធ្វើស្រែហាស មិនដែរមានទេទើបតែមកលក់លាសនឹងក្មួយ លើកមុនមានដែរស្គាល់ភ្នំពេញទេ

ក. ប៉ុនតែចិញ្ចឹមជាលក្ខណះកសិដ្ឋានរឺមួយក៏ចិញ្ចឹមជាលក្ខណះគ្រួសារដែរមីង?  
ខ. ចាថាម៉េច?

ក. មីងចិញ្ចឹមគោ មាន់ ទា ជ្រូកនឹងលក្ខណះជាកសិដ្ឋាន រឺមួយចិញ្ចឹមជាលក្ខណះគ្រួសារដែរមីង?

ខ. ចិញ្ចឹមលក្ខណះជានៅគ្រួសារនឹងគោ ជ្រូកអីនឹងចិញ្ចឹមនៅស្រុកអីនឹងចេះតែចិញ្ចឹមនឹងទៅនឹងមិនដឹងរកអីហាស

ក. បាទមីង ចុះមីងធ្លាប់បានធ្វើការងារអីគេខ្លះនៅក្នុងជីវិតរបស់មីងតាំងពីក្មេងរហូតមកដល់ពេលនេះហាសថាតាំងពីក្មេងចូលចិត្តធ្វើអីហើយឥឡូវធ្វើអីចឹងហាស?

ខ. មិនដែរបានធ្វើការអីផងនឹងនៅតែផ្ទះនឹងនៅតែធ្វើស្រែនឹងតែរោងចក្រអីនឹងមិនដែរបានធ្វើផង

ក. ចឹងមានន័យថាកាលពីមីងនៅតូចមីងធ្វើស្រែ?

ខ. នឹងហើយធ្វើស្រែ

ក. ដល់ពេលដែរធំឡើងមីងធ្វើស្រែទៀត?

ខ. នឹងហើយធ្វើស្រែរហូតនឹងទាល់តែឥឡូវនឹងហាស

ក. ទាល់តែឥឡូវបានមីងលក់លាសហាល?

ខ. នឹងហើយឥឡូវនឹងក៏ធ្វើស្រែដែរនឹងដល់ពេលទំនេរចឹងទៅនាំគ្នាមកចឹងទៅ

ក. អូចឹងមានន័យថានៅពេលដែរយើងទំនេរពីការងារ ហើយស្រែគេដល់ផលបានយើងទៅធ្វើស្រែវិញទៅ

ខ. នឹងហើយធ្វើចឹងធ្វើស្រែលើកមុនស្ទូង ដល់ពេលឥឡូវនឹងគេសុទ្ធព្រុះលែងស្ទូងលែងអីហើយ ចេះតែជួលគេវៃដីវៃអីទៅ ទិញជីព្រែកទៅ ហើយដល់ពេលដែរច្រូតជួលអាហោសគេទៅ

ក. ដល់ពេលដែរយើងចប់ពីស្រែនឹងក៏យើងត្រលប់មកលក់លាសវិញ?

ខ. បានលុយមកយកទៅសងថ្លៃជីថ្លៃអីគេនឹងទៅ

ក. អូល្អ ចុះមីងគិតថាតាំងពីក្មេងរហូតមកដល់ឥឡូវហាស មីងគិតថាជីវិតរបស់មីងមានការផ្លាស់ប្ដូរអីគេខ្លះដែរមីង?

ខ. មានផ្លាស់ប្ដូរអីទេក្មួយនៅតែដដែលនឹង

ក. ដូចថាកាលពីតូចមីងយ៉ាងម៉េច ហើយឥឡូវនឹងមីងយ៉ាងម៉េចចឹងហាស?

ខ. មានអីនៅតែប៉ុណ្ណឹងខ្ញុំគា្មនយ៉ាងម៉េចទេ

ក. ចង់និយាយថាកាលពីតូចមីងនៅជាមួយម៉ាក់ប៉ា ហើយឥឡូវនឹងមីងចាប់ផ្ដើមលក់លាសលក់អីចឹងហាសមីងយើងរកលុយខ្លួនអែងយើងវាពិបាកជាងមុនចឹងហាសមីង?

ខ. កាលពីយើងនៅពីតូចយើងចេះតែអាងតែដល់ពេលឥឡូវនឹង រកសុីខ្លួនអែងហើយធ្វើម៉ែគេ ហើយការកូនហើយអស់ហើយនេះនឹងហើយ

ក. បាទមីងចុះសំរាប់សុខភាពនឹង?

ខ. សុខភាពនឹងឈឺដែរនឹងហាសឥឡូវចេះតែខ្យល់រោយកដែរនឹង

ក. អូចឹងហោសចឹងមានន័យថាមីង?

ខ. ឈឺនេះឈឺតាមសរសៃជើងនេះ

ក. ចឹងមានន័យថាសុខភាពយើងចុះខ្សោយជាងកាលពីមុន?

ខ. នឹងហើយសុខភាពចុះខ្សោយជាងមុនហើយ ពីមុនមិនដែរឈឺអីទេក្មួយ?

ក. បាទមីងចុះ សំរាប់ម្ហូបអីដែរមីងគិតថាមីងចូលចិត្តជាងគេដែរមីង?

ខ. ខ្ញុំចូលចិត្តតែសំល ហើយនឹងទឹកគ្រឿងនឹង

ក. ទឹកគ្រឿងណមីង?

ខ. សាច់ៗមិនសូវទេ

ក. ចុះម្ជូរ ស្ងោ ការីអី?

ខ. អូម្ជូរមិនសូវចូលចិត្តទេក្មួយចូលចិត្តតែស្លកកូរ ស្លប្រហើរអីនឹងចូលចិត្តណាស់

ក. អូសម្លសំលឡកអីមីងចូលចិត្តដែរទេមីង?

ខ. នឹងហើយចូលចិត្តដែរ

ក. ចុះល្បែងប្រជាប្រិយ៍អីដែរមីងគិតថាមីងចូលចិត្តលេងតាំងពីក្មេងរហូតមកដល់ពេលនេះហាសមីង ដូចជាចោលឈូង បោះអង្គុញ ទាញ់ព្រាត លាក់កន្សែងអីចឹងហាសមីង?

ខ. នឹងហើយចូលចិត្តលេងតា

ក. មីងកាលពីនៅតូចៗមីងចូលចិត្តលេងអានឹងណមីង?

ខ. ចាចូលចិត្តលេង

ក. អូបាទមីងចុះមីងគិតថាមានចំរៀងណាដែរមីងគិតថាបានរៀនច្រៀងតាំងពីក្មេងរហូតមកដល់ពេលនេះទេមីង?

ខ. ខ្ញុំមិនដែរចេះច្រៀងទេក្មួយអើយ ខ្មាស់គេ

ក. ប៉ុន្តែមីងមានចងចាំបទចំរៀងមួយណាដែរទេ?

ខ. មិនដែរទេក្មួយមិនដែរផង បើមើលចេះតែមើលហើយ បើអោយច្រៀងមិនហ៊ានច្រៀងទេ ឃើញគេច្រៀងចង់ណាស់តែមិនហ៊ាន

ក. ចុះមីងគិតថាមីងចូលចិត្តស្ដាប់បទចំរៀងទេមីង?

ខ. ចូលចិត្តស្ដាប់ដែរតាក្មួយ

ក. ប៉ុន្តែជាបទបុរាណ រឺក៏បទសម័យមីង?

ខ. ជាបទបុរាណ

ក. បទបុរាណណមីង ចុះមីងនៅក្នុងគ្រួសាររបស់មីងមាននរណាម្នាក់ដែរគេចេះលេងឧបករណ៍ភ្លេងទេមីង?

ខ. អត់មានផងក្មួយ

ក. បងប្អូនកូនក្មួយអីក៏អត់មានដែរ?

ខ. ទេកូនរបស់ខ្ញុំសុទ្ធស្រីៗនឹងគ្មានដែរមាននរណាគេទំនេរអីនេះទេនៅដេរទាំងអស់នឹង

ក. អូបាទមីងចុះផ្ទះរបស់មីងមានលក្ខណះយ៉ាងម៉េចដែរតាំងពីក្មេងរហូតមកដល់ពេលនេះហាសមីង ថាពីក្មេងផ្ទួះយ៉ាងម៉េច ហើយឥឡូវនឹងផ្ទះយ៉ាងម៉េចចឹងហាស?

ខ. ពីក្មេងនឹងផ្ទះតូច ហើយឥឡូវនឹងផ្ទះធំ

ក. ប៉ុន្តែផ្ទះរបស់មីងនឹងនរណាគេជាអ្នកសាងសងផ្ទះមួយនឹងដែរមីង?

ខ. ឪពុករបស់ខ្ញុំ

ក. អូឪពុករបស់មីងគាត់ចេះធ្វើផ្ទះណមីង?

ខ. នេះជួលគេធ្វើ យើងជួលគេថ្វើយើងបានលុយចឹងទៅយើងទិញឈើអោយទៅជាងគេធ្វើទៅណាចឹងអែង

ក. អូចឹងមានន័យថាយើងមានលុយ ប៉ុន្តែយើងជួលអោយគេធ្វើអោយណមីង?

ខ. ចាងចឹងហើយនឹង

ក. ចុះមីងមានដឹងថាមានសំភារះអីគេសំរាប់សាងសងផ្ទះអត់មីង មានអីគេខ្លះសំរាប់សាងសងផ្ទះអត់មីង?

ខ. មានដែកស័ង្កសី មានដែកគោល មានក្ដារ

ក. ចុះជំនាញអីដែរថាមីងចេះស្ទាត់ជំនាញហាស ដែរមីងចេះតែម្ដងហាស?

ខ. គ្មានចេះអីទេក្មួយចេះតែធ្វើស្រែតែមួយនឹង

ក. ធ្វើស្រែនឹងលក់លាសហាស?

ខ. ចាធ្វើស្រែនឹងលក់លាសនឹងគ្មានចេះអីទេ

ក. ចុះម្ដាយឪពុករបស់មីងមានបង្រៀនអីទៅមីងអត់ដូចជាធ្វើម្ហូប វេញវល្លិ៍ កូរស្ក ធ្វើផ្ដៅ ដូចថាធ្វើជាកន្ទេលអីចឹងហាស?

ខ. នឹងធ្វើកន្ទេលខ្ញុំចេះធ្វើវាធ្វើជាកន្ទេលអញ្ចូត កន្ទេលស្លឹកត្នោតហាស

ក. ចុះធ្វើម្ហូបអីមីងចេះអត់រឺធម្មតា?

ខ. ធ្វើម្ហូបមានអីធម្មតានឹង

ក. អូបាទមីងចុះមីងអាចប្រាប់ខ្ញុំបានទេថាពេលណាដែរមីងលំបាកនៅក្នុងជីវិោតរបស់មីងបានទេមីងថានៅពេលណាចឹងហាស?

ខ. ពិបាកអើរបើថាពិបាកវាពិបាកហើយខ្ញុំវាមិនសូវនេះដែរនឹងហាស ពេលដែរនៅពីតូចចេះតែនៅជាមួយបងប្អូនទៅវាមិនសូវពិបាកពីព្រោះបងប្អូនចេះតែជួយធ្វើនេះធ្វើនោះហាស

ក. ចុះមីងគិតថាឆ្លងកាត់ការលំបាកនឹងដោយរបៀបណាដែរមីង?

ខ. ឆ្លងកាត់ពិបាកនឹងធ្វើស្រែនឹងពិបាកនឹងធ្វើស្រែនឹងហត់នឹងធ្វើស្រែនឹង ហើយនឹងថែរក្សាម៉ែឪនឹង នឹងចិញ្ចឹមកូន

ក. ចុះកាលជំនាន់ពលពតមីងមានការលំបាកអីគេខ្លះទៅមីង?

ខ. កាលពីជំនាន់ពលពតខ្ញុំអត់ទាន់ដឹងអីផងនឹង កាលពីនៅតូចហាសដើរដឹងតែលំបាកដឹងអីដែរចេះតែរត់ទៅតាមគេចឹងទៅគ្មានដឹងអីទេ

ក. បាទមីងប៉ុន្តែមីងនៅជាមួយក្រុមគ្រួសារមែនទេមីង?

ខ. ចានៅជាមួយម៉ែឪរបស់ខ្ញុំនឹង

ក. ចុះនៅពេលដែរដាច់ពលពតក្រុមគ្រួសាររបស់មីងទៅនៅណាដែរទៅ?

ខ. នៅក្នុងស្រុកខ្ញុំវិញនឹងហាស

ក. ប៉ុន្តែកាលពីនៅពលពតក៏គេអោយនៅស្រុកនឹងដែរហោសមីង?

ខ. កាលពីជំនាន់ពលពតនឹងរត់មកនៅស្រុកបឹងកន្តឹបស្រុកអីនេះខ្ញុំលឺម៉ែរបស់ខ្ញុំគាត់ប្រាប់ហាស

ក. នៅខេត្តណាដែរមីង?

ខ. នៅខេត្តព្រៃវែង

ក. អូនៅខេត្តព្រៃវែងហោសមីង ចុះពេលដែរដាច់ពលពតនឹងជំនាន់ខ្មែរក្រហមនឹងគេអោយគ្រួសាររបស់មីងទៅណាទៅមីង?

ខ. កាលពីជំនាន់ខ្មែរក្រហមខ្ញុំមិនសូវដឹងទេនេះ

ក. ពេលណុងមីងធំហើយមែនទេមីង?

ខ. ជំនាន់ពលពតខ្ញុំនៅតូចខ្ញុំមិនសូវដឹងអីទេ

ក. ជំនាន់ខ្មែរក្រហមខ្ញុំចាំថាដូចជាឆ្នាំប៉ែតជាងហីមីង?

ខ. ខ្ញុំមិនសូវដឹងទេក្មួយ

ក. អូអត់អីទេមីង ចុះមីងគិតថាមីងមានបទពិសោធន៍អីគេដែរល្អៗដែរមីងគិតថា ពេលណាដែរមីងគិតថាជាពេលដែរសប្បាយនៅក្នុងឆាកជីវិតរបស់មីងហាស?  
ខ. ចាថាម៉េច?

ក. មីងគិតថាពេលណាដែរមីងគិតថាជាពេលដែរសប្បាយរបស់មីងនៅក្នុងឆាកជីវិតរបស់មីងដូចជាការកូន រឺមួយក៏ការខ្លួនអែង រឺក៏ឪពុកម្ដាយធ្វើអោយមីងសប្បាយចិត្តចឹងហាស ពេលណាដែរមីង?

ខ. កូនចៅធ្វើអោយសប្បាយចិត្តនឹងការកូនចៅអស់ហើយនឹងលែងពិបាកហើយពេលនឹង

ក. អូបាទមីងចឹងនេះពេលដែរមីងគិតថាជាពេលដែរសប្បាយជាងគេនៅក្នុងឆាកជីវិតរបស់មីងណមីងណ?

ខ. កូនក៏បានប្ដីហើយកូនប្រសារក៏មានរាងធូរធាហើយមានចិត្តទៅក៏សប្បាយចិត្តទៅណា

ក. ប៉ុន្តែកូនរបស់មីងរស់នៅជាមួយមីងរឺក៏អត់ទេមីង?

ខ. អត់ទេឥឡូវទៅស្រុកជាមួយគា្នមួយធ្វើផ្ទះចេញហើយ មីមួយទៀតវាមានប្ដីនៅភ្នំពេញនេះវាមិននៅណុងទេ ហើយមីងមួយទៀតប្ដីទៅនៅកំពង់ធំវាទៅនៅផ្ទះនឹងពោះធំ ហើយនឹងកូនខ្ចីទៅនៅស្រុកនោះ មមួយទៀតគេមានប្ដីគេចេញគេធ្វើផ្ទះដោយខ្លួនលក់ឥវ៉ាន់ចាប់ហួយណាស់

ក. ចឹងអត់មាននរណាគេនៅជាមួយមីងទេ?

ខ. នៅកូនមួយប៉ុន្តែវាមិនសូវនៅផងនឹងគ្រាន់ថា ឥឡូវមកនៅភ្នំពេញអស់ហើយជួលផ្ទះនៅភ្នំពេញហើយ ផ្ទះនៅស្រុកនឹងទុកចោល គ្មាននរណានៅផ្ទះមួយទេ មីពៅនឹងមានប្ដីនៅភ្នំពេញនៅចោមចៅនឹង

ក. អូបាទមីងចុះគាត់ធ្វើអីគេដែរមីង?

ខ. ធ្វើរោងចក្រ ប្ដីរបស់វាធ្វើស្អីទេនេះ

ក. ចុះមីងធ្លាប់មានក្ដីសង្ឃឹម រឺក៏ក្ដីស្រម៉ៃថាពេលដែរធំឡើងមីងចង់ធ្វើអីគេដែរពេលដែរមីងធំឡើងហាស មានក្ដីស្រម៉ៃថាខ្ញុំចង់ធ្វើគ្រូ ធ្វើគ្រូពេទ្យ រឺមួយក៏គ្រូបង្រៀន រឺក៏ធ្វើអ្នកលក់រឺក៏ចង់ធ្វើជាអ្នកធ្វើមុខជំនួញអីមួយចឹងហាសមីង?

ខ. អើរចង់ធ្វើគ្រូពេទ្យឆាប់បានលុយ ឆាប់មាន

ក. ប៉ុន្តែមីងមិនទាន់បានសំរេចបាននូវគោលបំណងទេណមីង?

ខ. ចានៅទេ

ក. ចុះមីងមានចង់ធ្វើអីផ្សេងពីនឹងទៀតអត់ កាលពីមីងនៅរៀនហាសមីងធ្លាប់គិតថាអូមីងធ្វើពេទ្យ ហើយបន្ទាប់ពីអត់បានធ្វើពេទ្យខ្ញុំចង់ធ្វើអីផ្សេងចឹងហាស?

ខ. ចង់ថ្វើពេទ្យបើមិនបានធ្វើពេទ្យចង់ធ្វើគ្រូអីចឹងទៅ ប៉ុន្តែចិត្តចេះតែចង់ហើយ ខ្ញុំគ្មានចង់ធ្វើស្រែទេក្មួយអើយ

ក. អូបាទមីងបាទចុះបើចង់អោយមីងផ្ដាំទៅកូនចៅជំនាន់ក្រោមៗហាស តើមីងចង់ផ្ដាំអីទៅគាត់ដើម្បីអោយគាត់អាច ធ្វើតាមការផ្ដែផ្ដាំរបស់មីងចឹងហាស?

ខ. ផ្ដែផ្ដាំទៅកូនជំនាន់ក្រោយអោយកូនចេះរកសុី រៀនអោុបានធ្វើការ ហើយធ្វើការអោយបានប្រាក់ខែកុំអោយពិបាក

ក. បាទមីង ចុះមីងមានគិតថាចង់ផ្ដែផ្ដាំអោយកូនថាកូននៅពេលដែរធំឡើងនឹងសំរេចតាមគោលបំណងរបស់ម៉ែដែរម៉ែចង់ថ្វើអីចឹងហាសមីងមានធ្លាបគិតទេ?

ខ. ខ្ញុំផ្ដែផ្ដាំតែចេះតែបានកូនធ្វើការទៅចេះធូរចិត្តចេះតែ មិនសូវបារម្ភអីហាសបានកូនមានប្ដីមានអីបានកូនបានធ្វើការទៅខ្ញុំលែងមានបារម្ភអីហើយវាលែងពិបាកលែងអីចឹងហាស

ក. នឹងការផ្ដែផ្ដាំរបស់មីងណមីង?

ខ. ចានឹងហើយ

ក. ចុះមីងនឹងចង់ប្រាប់ពួកគាត់ស្អីផ្សេងទៀតដើម្បីអោយពួកគាត់ធ្វើតាមមីង នៅពេលដែរឧទាហរណ៍ថាគាត់នៅឆ្ងាយពីមីងចឹងទៅ?

ខ. ផ្ដែផ្ដាំកុំអោយតែឈ្លោះគា្នទេ

ក. កុំអោយឈ្លោះគា្នណមីង?

ខ. កុំអោយឈ្លោះគា្ន ខំរកសុីអោយមាន កុំអោយគេមើលងាយ

ក. អូទាំងកូនទាំងចៅ?

ខ. នឹងហើយ

ក. ប៉ុន្តែដូចជាកូនចៅរបស់មីងនៅឆ្ងាយពីមីងទាំងអស់នឹង?

ខ. គេឧស្សាហ៍មកលេងសឹងអីហើយនឹងក្មួយមីងមួយនៅព្រែកលាប នឹងមីងមួយនៅទួលគោក

ក. មានអ្នកនៅស្ទឹងមានជ័យដែរាហីមីង?

ខ. មីមួយមានប្ដីនៅចោមចៅនឹងគេគេទៅជួលផ្ទះនៅព្រែកលាបដែរ មានប្ដីទាហ៊ាននៅណុងដែរ

ក. បាទមីងនៅព្រែកលាប?

ខ. ចានៅបន្ទាយទាហ៊ាននឹងដែរ

ក. ប៉ុន្តែចោមចៅមានដែរណមីង?

ខ. អត់ទេប្ដីនៅនឹងវាការហើយវាទៅធ្វើការនៅណុងឆ្ងាយវាក៏មិនឈ្នះជិះម៉ូតូមកទាំងយប់ទេ ទាំងប្ដីទាំងប្រពន្ធហាសខា្លចបារម្ភ ដល់ពេលនេះទៅខ្ញុំចេះតែប្រាប់អោយជួលផ្ទះនៅណុងទៅ កុំអោយទៅមកជិះម៉ូតូយប់វាពិបាក

ក. អូត្រូវហើយមីង?

ខ. ប៉ុន្តែផ្ទះខាងប្ដីនៅចោមចៅនោះនៅកន្លែងបុរីពិភពថ្មីនឹងខ្ញុំទៅលេងម្ដង

ក. ប៉ុន្តែកូនរបស់មីងរយះពេលដែរប៉ុន្មានដែរគាត់មកលេងមីងម្ដងចឹងហាស?

ខ. តែមួយអាទិត្យរឺក៏10ថ្ងៃអីនឹង បើមីងដេរនឹងតាថ្ងៃអាទិត្យវាមកហើយ ដេរទាំងប្ដីប្រពន្ធតែថ្ងៃអាទិត្យឌុបគ្នាមកហើយនឹង ហើយប្ដីទាហ៊ាននឹងវាឧស្សាហ៍មកដែរតែឥឡូវនឹង នឹកចៅតេអោយនាំកូនវាមក ឥឡូវវាថាចាំបើកប្រាក់ខែហើយបានវានាំមកលេងចឹង

ក. បាទចឹងសំរាប់មីងមានចង់ផ្ដែផ្ដាំអីផ្សេងពីនឹងទៀតអត់មីង?

ខ. ខ្ញុំមិនដឹងថាផ្ដែផ្ដាំអីទៀតផងនឹង

ក. ចឹងសំរាប់ខ្ញុំអរគុណច្រើនមីងដែរបានពិភាក្សាជាមួយខ្ញុំ នឹងអោយពេលវេលាខ្ញុំដែរបានពិភាក្សាជាមួយមីងដែរទាក់ទងទៅនឹងប្រវត្តិរបស់មីងដូចជាខ្ញុំបាន នឹងមីងបានចំណាយពេលដែរពិភាក្សាជាមួយខ្ញុំនៅមួយនឹងចឹងហាសមីង បាទអរកុណច្រើនមីង៕៕៕